b"\n_START_ARTICLE_\nSaqqara\n_START_PARAGRAPH_\nSaqqara \xc3\xa9s una gran necr\xc3\xb2polis situada prop de Memfis, al sud del Caire; va estar en \xc3\xbas des de la dinastia I (3050 aC) fins a l'\xc3\xa8poca cristiana (540)._NEWLINE_El monument m\xc3\xa9s conegut n'\xc3\xa9s la pir\xc3\xa0mide escalonada de Djoser, constru\xc3\xafda durant la tercera dinastia, aix\xc3\xad com la pir\xc3\xa0mide arru\xc3\xafnada del fara\xc3\xb3 Userkaf, de la dinastia V, situada a l'esquerra._NEWLINE_Saqqara pot ser visitada i s'hi poden veure les tombes de l'Imperi Antic. Les m\xc3\xa9s importants s\xc3\xb3n les del fara\xc3\xb3 Teti (dinastia VI), la del ministre Kagemni (que va governar sota tres faraons diferents) i el Serapeum, el lloc d'enterrament dels bous consagrats al d\xc3\xa9u Ptah, que va estar en \xc3\xbas durant l'Imperi Nou i fins al per\xc3\xadode ptolemaic. S'hi han trobat uns 20 sarc\xc3\xb2fags. Molt a prop, hi ha la pir\xc3\xa0mide d'Unas, on es troben els primers jerogl\xc3\xadfics gravats en una pir\xc3\xa0mide.\n_START_SECTION_\nPatrimoni de la Humanitat\n_START_PARAGRAPH_\nL'any 1979, el conjunt de Memfis amb les seves necr\xc3\xb2polis i camps de pir\xc3\xa0mides (Gizeh, Abusir, Saqqara i Dashur) va ser declarat Patrimoni de la Humanitat per la UNESCO, amb el nom de Memfis i la seva necr\xc3\xb2polis, que abasta les zones de les pir\xc3\xa0mides, des de Gizeh fins a Dashur."